Međuvjerskim dijalogom ka miru u svijetu
Glavni tajnik Organizacije islamskih država, Ekmeleddin Ihsanoglu, u svom je govoru na ovoj večeri u američkom Kongresu naglasio potreb
Jedna ne-vladina organizacija koja okuplja Amerikance turskog podrijetla nedavno je u Kongresu održala svoju drugu Iftar večeru – u pauzi postu tijekom svetog muslimanskog mjeseca Ramazana. Događaju su nazočili mnogi američki zakonodavci te čelnici muslimanskih, kršćanskih i židovskih zajednica. Tom je prilikom istaknuta važnost međuvjerskog i međukulturalnog dijaloga za mir u svijetu. Glavni tajnik Organizacije islamskih država, Ekmeleddin Ihsanoglu, u svom je govoru na ovoj večeri u američkom Kongresu naglasio potrebu za oživljavanjem međuvjerskog dijaloga. Svi trebamo težiti jednom općem cilju: konačnom pomirenju islama i kršćanstva, islama i Zapada. Ihsanoglu je pozvao nazočne vjerske čelnike da usvoje program međuvjerskog dijaloga koji bi prekinuo s vjerskim zabludama te doveo do međusobnog poštivanja. Prvi američki kongresnik muslimanske vjere, demokrat Keith Ellison iz Minnesote, složio se s tim zahtjevom i dodao da bi pluralizam u Sjedinjenim Državama trebao potaknuti češći međuvjerski dijalog. Biskup Demetrios, čelnik grčke pravoslavne crkve u Sjedinjenim Državama, predstavio je svoju viziju međusobnog poštivanja ovim riječima. Rabin Joshua Haberman je istaknuo da međuvjerski dijalog može pomoći u širenju ljubavi i ukidanju stereotipa. Haberman je predsjedatelj Zaklade za židovske studije u okolici Washingtona. Večera u Kongresu Sjedinjenih Država završila je u umjetničkom tonu, izvođenjem tradicionalne muslimanske glazbe, koja je podsjetila na jednakost i jedinstvo svih ljudi, bez obzira na vjersku pripadnost.